Diari Oficial de la Generalitat Valenciana


Sumari del DOGV 6118, del 07-10-2009 (2009/11401)

ACORD de 29 de juliol de 2009, de la Comissió Territorial d'Urbanisme, relatiu a la modificació puntual número 12 del Pla General del Municipi de Pego. Expedient número 94/09 Pego.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   6118

Data del DOGV
:   07-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11653


Data del document
:   29-07-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Pego
    * pla d'urbanisme

ACORD de 29 de juliol de 2009, de la Comissió Territorial d'Urbanisme, relatiu a la modificació puntual número 12 del Pla General del Municipi de Pego. Expedient número 94/09 Pego. [2009/11493]  
Vist l'expedient de referència i de conformitat amb els següents  
Antecedents  
Primer. El projecte de modificació puntual va ser sotmés a informació pública durant un mes mitjançant l'acord del Ple de l'Ajuntament de data 30 de setembre de 2004, amb la publicació de l'anunci en el Diari Oficial de la Generalitat Valenciana, de data 18 de novembre de 2004, i en el diari Las Provincias, de 4 de novembre de 2004. Després del pertinent període d'exposició pública en què s'hi van presentar tres al·legacions, les quals consten informades i resoltes en l'expedient administratiu municipal, el Ple municipal, en data 24 de novembre de 2005, va aprovar el projecte provisionalment.  
Introduïdes correccions en la proposta, aquesta és aprovada provisionalment pel Ple municipal en data 12 de novembre de 2007.  
Segon. La documentació està integrada per memòria informativa i justificativa i plànols d'informació i d'ordenació.  
Tercer. La modificació puntual té com a objecte introduir determinats canvis en la qualificació de parcel·les situades en sòl urbà, en l'entorn de la plaça de l'Ajuntament, a fi d'adequar els sòls dotacionals a noves necessitats sorgides després de l'aprovació del Pla general.  
A aquest efecte, es proposen les modificacions següents:  
1. Dues parcel·les situades a la plaça de l'Ajuntament, números 5 i 5B, passen d'ús dotacional a residencial, ja que es considera convenient mantenir els negocis que hi ha a la planta baixa. Afecta una superfície de 179 m².  
2. Una parcel·la municipal situada al c/ Vallet, número 2, passa d'ús residencial a equipament administratiu de xarxa secundària per a ampliació de l'Ajuntament. Afecta una superfície de 179 m².  
3. Una parcel·la situada a la plaça de l'Ajuntament, número 14, passa d'ús dotacional a residencial. Afecta una superfície de 195 m².  
4. Una parcel·la municipal situada al c/ Ramón y Cajal, número 14, passa d'ús residencial a equipament administratiu per a implantar un centre social. Afecta una superfície de 350 m².  
5. Una parcel·la municipal situada al c/ Llavador, número 5, passa d'ús residencial a equipament de serveis urbans de xarxa secundària per a implantar un aparcament. Afecta una superfície de 728 m².  
6. Una parcel·la situada al Pla de la Font, número 24, passa de dotacional a residencial, ja que es considera convenient mantenir els usos de titularitat privada però de pública concurrència que hi ha (centre cultural). Afecta una superfície de 854 m².  
Les modificacions proposades impliquen que s'incrementa la superfície de sòl d'ús dotacional en 29 m², i es disminueix la superfície de sòl d'ús residencial en idèntica quantitat.   
Les parcel·les a què, com a conseqüència d'aquesta modificació, s'assigna ús residencial, es regulen per la norma corresponent a l'illa on s'ubiquen.  
Quart. Consta en l'expedient l'informe de la Conselleria d'Economia, Hisenda i Ocupació, de data 16 de juny de 2009, de caràcter favorable. Respecte d'això cal assenyalar que un dels immobles afectats, en concret el situat a la plaça de l'Ajuntament, número 14, és propietat de la Generalitat com a bé patrimonial.  
Consideracions  
Primera. La tramitació s'ha fet d'acord amb el que estableix l'article 38, per remissió de l'article 55, de la Llei 6/1994, reguladora de l'activitat urbanística.  
Segona. La documentació s'estima completa, en funció de l'objecte de la modificació, a l'efecte del compliment de l'article 27 de la Llei 6/1994, reguladora de l'activitat urbanística.  
Tercera. Les determinacions contingudes en l'expedient es consideren correctes d'acord amb les exigències de la política urbanística i territorial de la Generalitat, tal com s'exposa en l'art. 40 de la Llei 6/1994, reguladora de l'activitat urbanística.  
Quarta. La Comissió Territorial d'Urbanisme, a proposta del director general d'Urbanisme, és l'òrgan competent per a resoldre l'aprovació definitiva de plans generals -i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1 de la Llei 6/1994, reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per decret 162/2007, de 21 de setembre, del Consell de la Generalitat.  
Vistos els preceptes legals esmentats; la Llei 30/92, de 26 de novembre, de règim jurídic de les administracions públiques i del procediment administratiu comú en la redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme, acorda:  
1. Aprovar definitivament la modificació puntual número12 del Pla General del Municipi de Pego.   
2. Publicar íntegrament aquest acord aprovatori en el Diari Oficial de la Comunitat Valenciana, a l'efecte de la immediata entrada en vigor, de conformitat amb el que disposen els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, ja que falta el document de normes urbanístiques.  
Contra l'instrument de planejament aprovat pot interposar-se recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciós administrativa.  
Tot això sense perjudici que es puga exercir qualsevol altre recurs o acció que considere oportú.  
Alacant, 7 d'agost de 2009.- El director territorial de Medi Ambient, Aigua, Urbanisme i Habitatge: Ramón Rizo Aldeguer.